Pa, 3-jarige steel harte met musiekvideo's | Maroela Media
Dave Crosby het aan die webwerf Parents vertel Claire het vroeg begin praat en teen haar eerste verjaardag reeds op 'n klavier gespeel terwyl sy dieselfde noot sing.
Claire het daarna, soos enige ander kind van haar ouderdom, 'n "gesonde obsessie met Disney-flieks" ontwikkel en het konstant die temaliedjies van dié flieks gesing.
"Op 'n dag het ek gewag dat my motor klaar gediens word toe ek aan die buitekant van die gebou op die kitaar sit en tokkel het. Sy het "The Little Mermaid" kliphard begin sing en vreeslik melodramaties opgetree – dit was baie teatraal. Die ander mense het dit só geniet dat ons besluit het om video's te begin vervaardig," het hy gesê.
Sommige van dié duo se musiekvideo's, onder meer hul weergawe van Toy Story se "You've Got a Friend in Me", is meer as 20 miljoen gekyk en een miljoen keer gedeel.
Claire is egter beslis wanneer sy praat oor haar "tydelike musiekloopbaan" – sy wil beslis nie eendag in dié bedryf beland nie. "Ek wil 'n haarstilis vir prinsesse word!" vertel sy.